શીર્ષક: પાડોશીઓ કહે છે, 'તું મુસ્લિમ છોકરી છે, શા માટે નવરાત્રી રમવા જાય છે?'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઝેબા (વચ્ચે) નવરાત્રીમાં એમના મિત્રો સાથે

પણ જો કોઈ અન્ય ધર્મનાં લોકો ગરબા રમે તો એમનો અનુભવ કેવો હોય?

આ અંગે બીબીસી ગુજરાતીએ ગરબા રમવાં જતી મુસ્લિમ યુવતીઓ સાથે વાતચીત કરી.

અમદાવાદના ચાંદખેડાનાં ઝેબાએ બીબીસીને આ મામલે તેમના અનુભવ જણાવતાં કહ્યું, "મારા પિતાની નોકરી કલોલમાં હોવાથી અમારે ચાંદખેડામાં રહેવું પડ્યું હતું. ત્યાં મુસ્લિમોની વસતિનું પ્રમાણ ઓછું હતું."

"અમદાવાદના માહોલમાં માતાપિતાને ફાવટ ન આવી એટલે તેઓ લખનૌ જતાં રહ્યાં, પરંતુ મને અમદાવાદમાં રહેવાનું પસંદ આવી ગયું, આથી હું અહીં જ રોકાઈ ગઈ."

તમે આ વાંચ્યું કે નહીં?

"મને હિંદુ રીતરિવાજોની જાણકારી છે. મારાં મિત્રવર્તુળમાં મારાં સિવાય કોઈ પણ મુસ્લિમ યુવતી નથી. તેમ છતાં હું તેમનાથી જરાય અલગ તરી આવતી નથી."

"મારા ગરબાપ્રેમ વિશે જાણીને પહેલાં તેમને આશ્ચર્ય તો થયું પણ પછીથી તેઓને ખુશ થઈ ગયાં."

ઝેબા એમની બહેનપણી સાથે નવરાત્રીમાં

ધર્મો વચ્ચે વધી રહેલાં અંતર અંગે વાત કરતાં ઝેબા જણાવે છે, ''ટેકનૉલૉજી મારફતે બે ધર્મો વચ્ચેનું અંતર જેટલું છે એના કરતાં વધુ બતાવાય છે.''

''જેને પગલે અલગઅલગ ધર્મના લોકો વચ્ચે લાગણીઓનાં આદાનપ્રદાનમાં ક્યાંકને ક્યાંક અવરોધ પણ ઊભો થાય છે.''

ઝેબાના જણાવ્યાં અનુસાર, ''નવી પેઢીએ આ અંતર દૂર કરવું જોઈએ.''

ઝેબાના મતે એકબીજાના તહેવારમાં ભાગ લેવાથી ધર્મો વચ્ચેનું અંતર ઘટાડી શકાય છે.

'અમારાં ઘરમાં બન્ને ધર્મના તહેવાર ઊજવાય છે'

બંને ભાઈ બહેન: સમીર અને તમન્ના

હિંદુ યુવતી હેમા તારીફ મંધરાએ મુસ્લિમ યુવક સાથે લગ્ન કર્યું છે. 

હેમાએ બીબીસી ગુજરાતી સાથેની વાતચીતમાં કહ્યું, ''અમારા ઘરમાં 'મીની ઇન્ડિયા' વસે છે. તેઓ બધા જ તહેવારો ઊજવે છે. ઈદ હોય કે દિવાળી કે નવરાત્રી કે પછી મોહરમ હોય.''

હેમા ઉમેરે છે, "હું જ્યારે ગર્ભવતી હતી એ વખતે જ ગરબા નહોતી રમી શકી. એ સિવાય દર વર્ષે હું ગરબા રમું છું."

"શરૂઆતમાં બન્ને પરિવાર વિરોધ કરતા હતા. પાંચ વર્ષ સુધી અમે અલગ પણ રહ્યાં, પણ હવે તો મારાં મુસ્લિમ દેરાણી અને જેઠાણી પણ મારી સાથે ગરબા રમવા આવે છે."

"બીજી તરફ, હું પણ તેમની જેમ બિરયાની અને શીર ખુરમા બનાવતી થઈ ગઈ છું."

હેમા પોતાના દીકરા સમીર સાથે ગરબામાં અને એમના પતિ તારીફ દીકરી તમન્ના સાથે મોહરમમાં (જમણે)

હેમાને તમામ તહેવાર ઊજવવાનો શોખ છે. 

હેમા જણાવે કે જે લોકો તમારી સાથે લાગણીના સંબંધોથી જોડાયેલા હોય તેઓ હંમેશાં તમારાં પડખે ઊભા રહે છે. 

એક કિસ્સો યાદ...